रविवार को ₹16 करोड़ का कलेक्शन किया; ओपनिंग वीकेंड पर 2023 की पांचवी सबसे बड़ी फिल्म बनी
The Kerala Story Box Office Collection 2023 Update; What is the total box office collection update of the movie "The Kerala Story" in 2023? द केरल स्टोरी ने कमाई के मामले में कमाल कर दिया है। फिल्म ने रविवार यानी रिलीज के तीसरे दिन 16 करोड़ रुपए की कमाई की है। इस तरह फिल्म का कुल कलेक्शन 35.25 करोड़ हो गया है।
फिल्म द केरल स्टोरी ने कमाई के मामले में कमाल कर दिया है। फिल्म ने रविवार यानी रिलीज के तीसरे दिन 16 करोड़ रुपए की कमाई की है। इस तरह फिल्म का कुल कलेक्शन 35.25 करोड़ हो गया है। फिल्म को लेकर काफी कॉन्ट्रोवर्सी देखने को मिल रही है, बावजूद इसके फिल्म जबरदस्त कमाई कर रही है।
फिल्म के तीसरे दिन की कमाई में लगभग 42% का ग्रोथ देखने को मिली। लगभग 30 से 40 करोड़ में बनी इस फिल्म ने अपनी पूरी लागत निकाल ली है। फिल्म में दिखाया गया है कि कैसे आतंकी संगठन ISIS लड़कियों को बहला फुसलाकर अपने टेरर ग्रुप में रिक्रूट करता है।
अब वर्किंग डेज की कमाई पर रहेंगी निगाहें
ट्रेड एनालिस्ट तरण आदर्श ने फिल्म का लेटेस्ट कलेक्शन शेयर करते हुए लिखा, 'द केरल स्टोरी की कमाई की रफ्तार रुकने का नाम नहीं ले रही है। दूसरे दिन और तीसरे दिन की शानदार कमाई इसे स्मैश हिट बनाती है।
हॉलीवुड फिल्म गार्जियन ऑफ द गैलेक्सी और IPL से फेस ऑफ के बाद भी फिल्म अच्छी कमाई कर रही है। सोमवार को फिल्म कितनी कमाई करती है, इस पर सभी की निगाहें होंगी। शुक्रवार- 8.03 करोड़, शनिवार 11.22 करोड़, रविवार-16 करोड़। कुल कमाई- 35.25 करोड़ रुपए।'
2023 की पांचवी सबसे बड़ी ओपनिंग वीकेंड कलेक्शन वाली फिल्म
इस साल हिंदी फिल्मों का कलेक्शन अब तक काफी साधारण रहा है। मई की शुरुआत हो चुकी है, लेकिन अब तक सिर्फ पांच फिल्में ऐसी हैं जिनका ओपनिंग वीकेंड कलेक्शन बेहतर है। शाहरुख खान की पठान ने तो इतिहास रचते हुए ₹280.75 करोड़ का वीकेंड कलेक्शन किया था।
वहीं रणबीर कपूर की फिल्म तू झूठी मैं मक्कार ने भी पहले तीन दिनों में ₹70.64 करोड़ की कमाई की थी। सलमान खान की फिल्म किसी का भाई किसी की जान का फर्स्ट वीकेंड कलेक्शन ₹68.17 करोड़ रहा था। केरल स्टोरी भी इस लिस्ट में पांचवे नंबर पर आ गई है।
PM मोदी ने भी फिल्म की तारीफ की
PM नरेंद्र मोदी ने हाल ही में कर्नाटक की एक रैली में द केरल स्टोरी का जिक्र किया। उन्होंने कहा, 'बीते कुछ सालों में आतंकवाद का एक भयानक रूप पैदा हो गया है। केरल जैसे राज्य में ये तेजी से फैला है। कांग्रेस अब फिल्म पर बैन लगाकर आतंकी तत्वों को बढ़ावा देने का काम कर रही है। ये लोग बस चीजों पर बैन लगाना जानते हैं।'
फिल्म ने आतंकवाद के इस नए चेहरे को पर्दाफाश किया
PM मोदी ने फिल्म की तारीफ करते हुए कहा, 'आतंकवाद का नया स्वरूप क्या है उसे फिल्म में सही तरीके से दिखाने की कोशिश की गई है। ये हथियार और बंदूकों के अलावा एक नए जरिए से समाज को खोखला करने का काम कर रहे हैं।
इस फिल्म ने आतंकवाद के इस नए चेहरे को पर्दाफाश किया है। सत्ता में रहते हुए कांग्रेस ने आतंकी संगठनों के सामने घुटने टेक दिए हैं। कांग्रेस ने इस देश को आतंकवाद से कभी नहीं बचाया। हम लोगों ने सालों तक इस पीड़ा को झेला है।'
क्या है फिल्म की कहानी, क्यों मचा है बवाल?
द केरल स्टोरी को फिल्ममेकर सुदीप्तो सेन ने डायरेक्ट किया है। फिल्म अपनी कहानी को लेकर विवादों में है। इसकी रिलीज के खिलाफ सुप्रीम कोर्ट तक मैटर गया। हालांकि कोर्ट ने फिल्म की रिलीज को रोकने से मना कर दिया। फिल्म की कहानी लड़कियों के कन्वर्जन पर बेस्ड है।
फिल्म के डायरेक्टर सुदीप्तो सेन ने फिल्म के बारे में बात करते हुए कहा कि जब कोई किसी से प्रेम करता है और उसके लिए दूसरे धर्म को स्वीकार कर लेता है तो इसमें कोई दिक्कत नहीं है, लेकिन जब कन्वर्जन किसी खास मंशा से किया जा रहा हो तो उसे दिखाना बहुत जरूरी है।
